Lav et referat af nedenstående tekst:

Tekst:
Otte hvalpe og otte Jumbo-Visma-ryttere. Det ligger næsten lige for, hvis man spørger cykelentusiasten Thomas Prebensen. Det nye kuld af golden retriever-hunde skal opkaldes efter rytterne fra det hollanskbaserede sort-gule hold, som de fleste danskere har heppet på under dette års Tour de France. Og det var langt fra tilfældigt, hvilken hund der skulle opkaldes efter den nyudklækkede Tour-vinder, Jonas Vingegaard. - Vi har den lille hanhund, som vejer det halve af den største, og den hedder selvfølgelig Vingegaard, siger Thomas Prebensen, der til dagligt kører ambulance. I alt har familien fra Kåstrup, nær Jonas Vingegaards fødeby Hillerslev, fået fire tæver og fire hanhunde. Ligesom Jumbo-Visma-holdet ser hundene stærke ud, og samtidig komplementerer de hinanden vældig godt. - Den førstfødte er Roglic, den store tæve hedder Van Aert, og så har vi også Benoot, Laporte, Kruijswijk, Van Hooydonck og alle de andre, siger den store cykelfan. Vingegaard skiller sig ud Men ligesom på Jumbo-Visma er Vingegaard noget specielt. Navnene kommer til at stå i hundenes stambog. Thomas Prebensen har dog fuld forståelse for, hvis de kommende ejere af ikke bibeholder dem. - Jeg tænker ikke, der er mange, der vil kalde sin hund Van Hoydonck. Det tager lidt lang tid at kalde på ham så. Men nogle af de korte navne såsom Roglic og Kuss kan måske bestå, siger Thomas Prebensen, der selv var ude at heppe på Jonas Vingegaard sammen med sin ældste søn, da Tour de France slog vejen forbi Nyborg. Han fortæller videre, at hundene nu skal have et godt hvalpeliv de næste syv uger, og så skal de sendes videre til nogle gode familier. - Det er altid hårdt, men det vigtigste er, at de havner ved en god familie, siger han. Bliver det ekstra vigtigt at finde en god køber til Vingegaard? - Ja, det kan godt være, at det gør det. Han er jo lidt speciel, siger Thomas Prebensen med et glimt i øjet.

Referat:
Jonas Vingegaard er blot den anden dansker til at vinde Tour de France, men nordjyderne skal formentligt ikke vente længe på at se et nyt spirende talent. Meget tyder på, at ny stjerne allerede er i svøb, og arvtageren bærer samme navn som den 25-årige thybo.